Die jaar 1956 was 'n skrikkeljaar wat volgens die Gregoriaanse kalender op 'n Sondag begin het. Dit was die 56ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Soedan verkry hul onafhanklikheid van die Verenigde Koninkryk. 26 Januarie-5 Februarie – Die sewende Olimpiese Winterspele word in Cortina d'Ampezzo, Italië, aangebied. 14 Februarie – MiG-21, Russiese vegvliegtuig, se nooiensvlug. 2 Maart – Die Franse deel van Marokko word onafhanklik. 9 Maart – Sowjettroepe pleeg die Tbilisi-slagting van betogers. 20 Maart – Tunisië word van Frankryk onafhanklik. 7 April – Die Spaanse deel van Marokko word onafhanklik. 28 Junie – Poolse troepe slaan die werkersopstand van Poznań bloedig neer. 9 September – Elvis Presley verskyn op die Ed Sullivan Show vir die eerste keer. 7 Oktober – Pous Pius XII verklaar Pous Innocentius XI salig. 29 Oktober – Die Suezkanaal-krisis begin: Israel val die Sinaiskiereiland in en dwing Egiptiese magte terug na die Suezkanaal. 23 Oktober – Die Hongaarse Opstand begin in Boedapest, Hongarye. 4 November – Sowjettroepe onderdruk die volksopstand in Hongarye bloedig.